### **К ОПУБЛИКОВАНИЮ**

### **КОМИ РЕСПУБЛИКАСА ВЕСЬКӦДЛАН КОТЫРЛӦН**

### ШУӦМ

**«Йӧзӧс юӧртан средствояс юкӧнын Коми Республикаса республиканскӧй сьӧмкудйысь субсидияяс сетан пӧрадок вынсьӧдӧм да Коми Республикаса Веськӧдлан котырлысь ӧткымын шуӧм вынтӧмӧн лыддьӧм йылысь» Коми Республикаса Веськӧдлан котырлӧн 2020 во тӧвшӧр тӧлысь 9 лунся 3 №-а шуӧмӧ**

**вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны «Йӧзӧс юӧртан средствояс юкӧнын Коми Республикаса республиканскӧй сьӧмкудйысь субсидияяс сетан пӧрадок вынсьӧдӧм да Коми Республикаса Веськӧдлан котырлысь ӧткымын шуӧм вынтӧмӧн лыддьӧм йылысь» Коми Республикаса Веськӧдлан котырлӧн 2020 во тӧвшӧр тӧлысь 9 лунся 3 №-а шуӧмӧ вежсьӧмъяс содтӧд серти.

2. Тайӧ шуӧмыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырӧн

Юрнуӧдысьӧс Медводдза вежысь И. Булатов

Сыктывкар

2021 вося урасьӧм тӧлысь 1 лун

24 №

Коми Республикаса Веськӧдлан котырлӧн

2021 во урасьӧм тӧлысь 1 лунся 24 №-а шуӧм дорӧ

СОДТӦД

«Йӧзӧс юӧртан средствояс юкӧнын Коми Республикаса

республиканскӧй сьӧмкудйысь субсидияяс сетан пӧрадок вынсьӧдӧм

да Коми Республикаса Веськӧдлан котырлысь ӧткымын шуӧм

вынтӧмӧн лыддьӧм йылысь» Коми Республикаса Веськӧдлан котырлӧн 2020 во тӧвшӧр тӧлысь 9 лунся 3 №-а шуӧмӧ пыртӧм

**ВЕЖСЬӦМЪЯС**

«Йӧзӧс юӧртан средствояс юкӧнын Коми Республикаса республиканскӧй сьӧмкудйысь субсидияяс сетан пӧрадок вынсьӧдӧм да Коми Республикаса Веськӧдлан котырлысь ӧткымын шуӧм вынтӧмӧн лыддьӧм йылысь» Коми Республикаса Веськӧдлан котырлӧн 2020 во тӧвшӧр тӧлысь 9 лунся 3 №-а шуӧмын:

Йӧзӧс юӧртан средствояс юкӧнын Коми Республикаса республиканскӧй сьӧмкудйысь субсидияяс сетан пӧрадокын, мый вынсьӧдӧма шуӧмӧн (1 №-а содтӧд), (водзӧ – Пӧрадок):

1) 1 пунктын:

а) «(водзӧ – Претендентъяс)» кывъяс вежны «(водзӧ – субсидияяс)» кывъясӧн;

б) содтыны татшӧм сюрӧса мӧд абзац:

«Субсидия босьтысьяс категорияӧ пырӧны юридическӧй кывкутысьяс (канму (муниципальнӧй) учреждениеяс кындзи), асшӧр уджалысьяс, торъя йӧз – вузӧс, уджъяс, услугаяс вӧчысьяс, кодъяс вӧчӧны, паськӧдӧны да лыдмӧдӧны йӧзӧс юӧртан средствояссӧ, кутшӧмъясӧс пасйӧма «Йӧзӧс юӧртан средствояс йылысь» Россия Федерацияса Оланпас серти, кутшӧмъясӧс учредитысьясӧн (учредитысьяс пиысь ӧтиӧн) лоӧны Коми Республикаса оланпас пыртысь да (либӧ) олӧмӧ пӧртысь власьт органъяс (водзӧ – Претендентъяс).»;

2) пункт 2 гижны тадзи:

«2. Субсидиясӧ сетӧ Коми Республикаса цифра отсӧгӧн сӧвмӧдан, йитӧд да юӧр сетан министерство (водзӧ – Министерство), коді збыльмӧдӧ сьӧмкуд сьӧмӧн медшӧр вӧдитчысьлысь могъяс, кодлы Россия Федерацияса сьӧмкуд оланпастэчас серти кыдзи сьӧмкуд сьӧм босьтысьлы урчитӧм пӧрадокын сетӧма лӧсялана финансӧвӧй во вылӧ субсидияяс сетӧм вылӧ сьӧмкуд кӧсйысьӧмъяслысь лимитъяс, тайӧ Пӧрадоклӧн 3 пунктын индӧм мог вылӧ.»;

3) 3 пунктса квайтӧд абзац гижны тадзи:

«Министерство вынсьӧдӧ йӧзкотырлӧн да канмулӧн интересъяскӧд йитчӧм темаяслысь лыддьӧгсӧ, мыйяс йылысь колӧ юӧртны локтан финансӧвӧй воын, да йӧзӧдӧ сійӧс «Ӧтуввез» юӧртан да телекоммуникация везйын Министерстволӧн официальнӧй сайтын ӧнія финансӧвӧй вося ӧшым тӧлысь 31 лунӧдз кадколастӧ, 2021 во кындзи. 2021 воын Министерство вынсьӧдӧ йӧзкотырлӧн да канмулӧн интересъяскӧд йитчӧм темаяслысь лыддьӧгсӧ да йӧзӧдӧ сійӧс «Ӧтуввез» юӧртан да телекоммуникация везйын Министерстволӧн официальнӧй сайтын 2021 вося урасьӧм тӧлысь 28 лунӧдз кадколастӧ.»;

4) содтыны татшӧм сюрӧса 31 пункт:

«31. Рӧскод нырвизьяс, кутшӧмъясӧс сьӧмӧн могмӧдан ӧшмӧсӧн лоӧ Субсидия:

1) периодическӧй печатнӧй изданиеяслы, юӧртан агентствояслы да сетевӧй изданиеяслы:

уджысь мынтысьӧм вылӧ рӧскод;

уджъясысь, вузӧсысь да услугаясысь мынтысьӧм вылӧ рӧскод;

кӧртымалан дон вылӧ рӧскод;

служебнӧй командировкаяскӧд йитчӧм рӧскод вештӧм вылӧ;

авторъяслы мынтысьӧм вылӧ рӧскод заказ серти кырымалӧм авторскӧй сёрнитчӧмъяс да лицензионнӧй сёрнитчӧмъяс серти;

2) теле-, радиоорганизацияяслы:

вещание везъяс видзӧм да (либӧ) найӧс уджӧдӧм вылӧ ӧтувъя рӧскод;

удждон вылӧ рӧскод удж йылысь кырымалӧм сёрнитчӧмъяс, пытшкӧсса нормативнӧй актъяс, кӧні эмӧсь удж инӧдлӧн нормаяс, коллективнӧй сёрнитчӧмъяс, артмӧдчӧмъяс серти страхӧвӧй мынтӧмъяс тӧд вылӧ босьтӧмӧн;

юӧртан агентствояслӧн, телеканалъяслӧн да радиоканалъяслӧн услугаясысь мынтысьӧм вылӧ ӧтувъя рӧскод;

мукӧд рӧскод (лицензионнӧй уджтасулов ньӧбӧм да сійӧс комплекснӧя нуӧдӧм, инженернӧй оборудование капитальнӧя дзоньталӧм да производственно-технологическӧй оборудование техническӧя выльмӧдӧм, жыръяс кӧртымалӧм, жыръяс видзӧм серти рӧскод, командировкаяс вылӧ рӧскод, связь услугаяс, автотранспорт видзӧм серти рӧскод (ломтас-мавтас, вежӧм вылӧ часьтъяс ньӧбӧм серти рӧскод; автотранспорт страхуйтӧм серти, автомашинаяс техническӧя видзӧдӧм да (либӧ) дзоньталӧм серти услугаяс сетӧмысь рӧскод); теле-, радиоорганизацияясын уджалысьяслы, кодъяс уджалӧны да олӧны Ылі Войвыв районъясын да накӧд ӧткодялӧм местаясын, шойччанінӧдз да бӧр туйсӧ мынтӧмкӧд йитчӧм рӧскод Россия Федерацияса оланпастэчас серти);

видеоматериалъяс ньӧбӧм вылӧ рӧскод, кутшӧмъясӧс вӧчӧны Коми Республика мутасын да кутшӧмъясӧс вӧчӧмыс йитчӧма йӧзкотырлӧн да канмулӧн интересъяскӧд йитчӧм темаяс серти ассьыныс юӧртан да тематическӧй передачаяс, юӧртан материалъяс вӧчӧмкӧд;»;

5) 5 пунктса медводдза, сизимӧд – ӧкмысӧд абзацъясын, 6 пунктын, 7 пунктса «г» пунктулын, 8 пунктын, 10 пунктса витӧд абзацын, 12 пунктса витӧд – сизимӧд абзацъясын, 13, 15 – 20, 25 пунктъясын «Администрация» кыв лӧсялана вежлӧгын вежны «Министерство» кывйӧн лӧсялана вежлӧгын;

6) 9 пункт гижны тадзи:

«9. Субсидия сетӧм йылысь помшуӧм примитан лунсянь 10 уджалан лун чӧжӧн Министерство да Претендент кырымалӧны сёрнитчӧм типӧвӧй форма серти, кутшӧмӧс урчитӧма Коми Республикаса сьӧм овмӧс министерство. Претендентӧс, кодкӧд тайӧ пункт серти кырымалӧма сёрнитчӧмсӧ, шуӧны Босьтысьӧн.

Министерство да Босьтысь костын сёрнитчӧмын мукӧд условиекӧд ӧттшӧтш быть колӧ урчитны:

1) субсидия сетан могъяссӧ, мындасӧ, условиеяссӧ;

2) субсидия вуджӧдан кадколастъяссӧ;

3) Босьтысьӧн субсидияяс сьӧм тшӧт весьтӧ суйӧрсайса валюта ньӧбны позьтӧмлунсӧ, операцияяс кындзи, кутшӧмъясӧс збыльмӧдӧны Россия Федерацияса валютнӧй оланпастэчас серти вылыс технологияа импортнӧй оборудование, сырьё да комплектуйтан изделиеяс ньӧбигӧн (вайигӧн), а сідзжӧ кутшӧмъяс йитчӧмаӧсь тайӧ Пӧрадоклӧн 3 пунктӧн урчитӧм субсидияяс сетан могъясӧдз воӧдчӧмкӧд;

4) Босьтысьлысь сӧгласлунсӧ сы вылӧ, медым Министерство, Коми Республикаса сьӧм овмӧс министерство да канмусянь сьӧм овмӧс бӧрся контроль нуӧдысь органъяс нуӧдісны прӧверкаяс сы серти, кутчысьӧма-ӧ субсидия сетан условиеясӧ, могъясӧ да пӧрадокӧ, кутшӧмъясӧс урчитӧма тайӧ Пӧрадокӧн;

5) рӧскод, кутшӧмӧс сьӧмӧн могмӧдан ӧшмӧсӧн лоӧ субсидия, збыльмӧдӧм йылысь отчётносьт, а сідзжӧ субсидия сетан бӧртасӧдз воӧдчӧм йылысь отчёт Босьтысьӧн сетан пӧрадоксӧ, кадколастъяссӧ да формаяссӧ;

6) Коми Республикаса сьӧм овмӧс министерствокӧд Коми Республикаса Веськӧдлан котырӧн урчитӧм пӧрадокын сӧгласуйтӧм бӧрын индӧм сьӧмын коланлун йылысь помшуӧм Министерствоӧн примитігӧн отчётнӧй финансӧвӧй воын видзтӧм субсидия коляс тшӧт весьтӧ рӧскод збыльмӧдны позянлун йылысь положениесӧ;

7) отчётнӧй финансӧвӧй воын видзтӧм субсидия коляссӧ Коми Республикаса республиканскӧй сьӧмкудйӧ бергӧдан пӧрадоксӧ да кадколастъяссӧ сэк, кор Коми Республикаса сьӧм овмӧс министерствокӧд сӧгласуйтӧм бӧрын абу примитӧма индӧм сьӧмын коланлун йылысь Министерстволысь помшуӧмсӧ;

8) тайӧ Пӧрадоклӧн 21 пунктӧн урчитӧм субсидияяс сетан бӧртаслысь значениесӧ;

9) сёрнитчӧмлысь выль условиеяс сӧгласуйтӧм йылысь либӧ сэк, кор выль условиеяс серти сӧгласлунӧдз абу воӧдчӧма, сёрнитчӧмсӧ дугӧдӧм йылысь корӧмсӧ сэк, кор Министерстволы чинтӧны водзджык сетӧм сьӧмкуд кӧсйысьӧмъяслысь лимитъяс, мый вайӧдӧ сёрнитчӧмын урчитӧм мындаын субсидия сетны позьтӧмлунӧдз.

Сёрнитчӧмсӧ дугӧдӧны сёрнитчысьяслӧн артмӧдчӧм серти да оформитӧны содтӧд артмӧдчӧмӧн типӧвӧй форма серти, кутшӧмӧс вынсьӧдӧма Коми Республикаса сьӧм овмӧс министерствоӧн.

Сёрнитчӧмсӧ вежлалӧны сёрнитчысьяслӧн артмӧдчӧм серти да оформитӧны сы дорӧ содтӧд артмӧдчӧмӧн, мый лоӧ сылӧн торйӧдны позьтӧм юкӧнӧн, типӧвӧй форма серти, кутшӧмӧс вынсьӧдӧма Коми Республикаса сьӧм овмӧс министерствоӧн.»;

7) 11 пунктын:

а) медводдза абзацын «Босьтысьӧн сетӧм смета серти» кывъяс вежны «рӧскод нырвизьяс серти Босьтысьӧн сетӧм смета серти тайӧ Пӧрадоклӧн 31 пунктса 2 пунктув серти» кывъясӧн;

б) мӧд - сизимӧд абзацъяс киритны;

8) 18 пунктын, 19 пунктса медводдза да мӧд абзацъясын, 20 да 25 пунктъясын «Министерство» кыв лӧсялана вежлӧгын вежны «Коми Республикаса сьӧм овмӧс министерство» кывъясӧн лӧсялана вежлӧгын;

9) 21 пункт гижны тадзи:

«21. Субсидия сетан бӧртасӧн лоӧ:

а) периодическӧй печатнӧй изданиеяслы – ӧнія финансӧвӧй воын йӧзкотырлӧн да канмулӧн интересъяскӧд йитчӧм темаяс серти материалъяс йӧзӧдӧм (печатнӧй лист бокъяс);

б) теле-, радиоорганизацияяслы да юӧртан агентствояслы, сетевӧй изданиеяслы – ӧнія финансӧвӧй воын йӧзкотырлӧн да канмулӧн интересъяскӧд йитчӧм темаяс серти материалъяс йӧзӧдӧм (единицаяс).»;

10) содтыны татшӧм сюрӧса 211 пункт:

«211. Босьтысь сетӧ Министерствоӧ тайӧ Пӧрадоклӧн 21 пунктын индӧм бӧртасӧдз воӧдчӧм йылысь отчёт, рӧскод, кутшӧмӧс сьӧмӧн могмӧдан ӧшмӧсӧн лоӧ субсидия, збыльмӧдӧм йылысь отчёт сёрнитчӧмӧн урчитӧм кадколастъясӧ да формаяс серти.

Министерство вермӧ урчитны сёрнитчӧмын субсидия сетӧмкӧд йитчӧм да тайӧ пунктлӧн медводдза абзацын индытӧм содтӧд отчётносьт Босьтысьӧн сетан форма да кадколастъяс.»;

11) 22 пункт гижны тадзи:

«22. Министерство донъялӧ отчётнӧй финансӧвӧй волӧн кывкӧртӧдъяс серти субсидия видзан окталунсӧ бӧртаслысь планӧвӧй значениесӧ, кутшӧмӧс урчитӧма сёрнитчӧмын, да бӧртаслысь збыльвылас воӧдчӧм значениесӧ сетӧм отчётносьткӧд орччӧдӧмӧн.»;

12) 23 пунктын:

а) медводдза да мӧд абзацъяс гижны тадзи:

«23. Сэк, кор абу воӧдчӧма бӧртаслӧн значениеӧдз, кутшӧмӧс урчитӧма сёрнитчӧмӧн, субсидия сьӧмсӧ колӧ бергӧдны Коми Республикаса республиканскӧй сьӧмкудйӧ татшӧм пӧрадокын:

1) сэк, кор отчётнӧй вося ӧшым тӧлысь 31 лун кежлӧ Босьтысь торкӧма бӧртаслӧн значениеӧдз воӧдчӧм серти кӧсйысьӧмъяссӧ, тайӧ фактсӧ эрдӧдан лунсянь 5 (вит) уджалан лун чӧжӧн Министерство ыстӧ Босьтысьлы Коми Республикаса республиканскӧй сьӧмкудйӧ субсидия сьӧм бергӧдӧм йылысь уведомление.»;

б) 1 пунктувса квайтӧд да сизимӧд абзацъясын «петкӧдласлӧн» кыв вежны «бӧртаслӧн» кывйӧн;

в) дасӧд абзацын «Администрация» кыв вежны «Министерство» кывйӧн;

13) 24 пунктын:

а) медводдза абзацын «Администрация» кыв вежны «Министерство» кывйӧн;

б) мӧд абзацын «петкӧдлас» кыв вежны «бӧртас» кывйӧн;

14) Пӧрадок дорӧ содтӧдын:

а) «Коми Республикаса Юралысьлӧн Администрацияӧ 167000, Коми Республика, Сыктывкар, Коммунистическӧй ул., 9» кывъяс вежны «Коми Республикаса цифра отсӧгӧн сӧвмӧдан, йитӧд да юӧр сетан министерствоӧ 167000, Коми Республика, Сыктывкар, Интернациональнӧй ул., 108» кывъясӧн;

б) «Сета ассьым сӧгласлун операторӧн – Коми Республикаса Юралысьлӧн Администрацияӧн (Коми Республика, Сыктывкар, Коммунистическӧй ул., 9 к.)» кывъяс вежны «Сета ассьым сӧгласлун операторӧн – Коми Республикаса цифра отсӧгӧн сӧвмӧдан, йитӧд да юӧр сетан министерствоӧн (Коми Республика, Сыктывкар, Интернациональнӧй ул., 108)» кывъясӧн.